ՈՒՂԵՐՁ

Հարգարժա՛ն մանկավարժներ, աշակերտներ, ծնողներ:

Հերթական սեպտեմբերի 1-ն է իր ջերմությամբ ու հիշարժանությամբ բացվում մեր առջև:

Սա գիտելիքի և դպրության տոնն է, քանզի միայն կրթությունն է բերելու սեր, համերաշխություն և խաղաղություն մեր երկրին:

Շնորհավորում եմ բոլորիս ուսումնական տարվա մեկնարկն ազդարարող ոգեշունչ տոնի առթիվ:

Թող ուսումնական տարին առանձնանա բարեբերությամբ, հաջողությունների անընդհատությամբ, հաղթանակներով:

Սիրելի՛ աշակերտներ, և հատկապես առաջին դասարանցիներ, գնահատե՛ք կրթության ամեն մի օրն ու ժամը, ժամանակակից տեխնոլոգիաներն ուղղե՛ք ձեր ինքնակրթությանն ու զարգացմանը, մի՛ սպանեք ամենակարևորը՝ ժամանակը, այն կարճ է ու արագընթաց: Սիրե՛ք գիրքն ու գրականությունը, կարդացե՛ք և գնահատե՛ք այն ջանքերը, որ ձեր ուսուցիչներն ու ծնողները ծառայեցնում են ձեր վաղվա բարեկեցիկ օրվա համար:

Սիրելի՛ մանկավարժներ, մաղթում եմ եռանդուն աշխատանքային տարի՝ լի ստեղծագործական նվաճումներով ու նոր ձեռքբերումներով, եղեք առողջ ու միշտ ժպտացեք։

Առաջին զանգի ղողանջների հետ թող խաղաղություն ու համերաշխություն տարածվի մեր հայրենիքում և աշխարհում:

ՀԱՄԱՅՆՔԻ ՂԵԿԱՎԱՐ՝ ՀԱԿՈԲ ՇԱՀԳԱԼԴՅԱՆ